proxectonos/corpus_dominio_legal_administrativo_tmp huggingface dataset:
02/07/2012 | Administración LocalMunicipal
Narón
Intervención
Edicto aprobación do padrón de contribuíntes por auga, saneamento, canon de saneamento, aluguer de contador e lixo, do 2º trimestre do ano 2012

A Xunta de Goberno Local, en sesión celebrada o día 21 de xuño de 2012, adoptou entre outros o acordo seguinte: 1.- Aprobar o padrón de contribuíntes por auga, saneamento, canon de saneamento, aluguer de contador e lixo, correspondente ao 2º trimestre do ano 2012, que comeza por A Fervenza SC e remata con Pilar Rosa Ambohades El Issati, cos seguintes importes: AUGA 357.313,46 euros SANEAMENTO 210.966,00 euros CANON SANEAMENTO 100.626,85 euros ALUGUER DE CONTADOR 7.468,11 euros IVE 46.803,34 euros LIXO 626.915,33 euros TOTAL 1.350.093,09 euros 2.- De acordo co disposto no artigo 75 da ordenanza fiscal xeral de xestión, recadación e inspección, o padrón será exposto o público durante un prazo de quince días, que se contarán a partir do día seguinte da publicación do anuncio no BOP. O anuncio de publicación ten os efectos de notificación colectiva, ao abeiro do artigo 102 da Lei Xeral Tributaria.3.- Durante dito prazo os interesados poderán examinar o padrón e interpoñer contra o mesmo e ante a Xunta de Goberno Local o recurso de reposición previo ao contencioso- administrativo a que se refire o artigo 108 da lei 7/1985.4.- O prazo de ingreso en período voluntario será nos meses de agosto e setembro de 2012. Transcorrido o prazo indicado, iniciarase o período executivo, que determina o devengo do recargo de prema e dos intereses de demora, dacordo co previsto na Lei Xeral Tributaria. Narón, 25 de xuño de 2012 O Alcalde José Manuel Blanco Suárez
02/07/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 56/2012

Resolución do 13 de xuño de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Ferrol (expediente IN407A 56/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: proxecto de L. M. T., C. T. Vigo, n.° 144. Situación: concello de Ferro!. Características técnicas: Liña eléctrica de media tensión subterránea, a 15/20 kV, cunha lonxitude de 0,026 km, coa orixe en empalmes a realizar na L. M. T. SMR-712 (Bazán-112), tramo entre C. T. CD n.° 1 Esteiro (expediente 50.401) e C. T. esquina Velázquez, condutor tipo RHZ1-2OL-12/20 kV, 3(1x240 Al), e final no C. T. proxectado. Centro de transformación prefabricado, cunha potencia de 250 kVA, e unha relación de transformación de 15.000/400-230 V. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 13 de xuño de 2012. Susana Vázquez Romero Xefa territorial da Coruña
02/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29696 Finca Varela, SC (Rois)

Maria Huertas Jeffs Bonini, DNI XXXXXXXXX, en representación de Finca Varela, S. C, co CIF J15979479, solicita de Augas de Galicia un caudal de 0,333 litros/segundo de augas procedentes dun manancial e dun pozo de barrena no lugar de Salgueiros, parroquia de San Vicente de Augasantas, Concello de Rois, con destino ao uso gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29696 As características do aproveitamento son: SOLICITANTE Finca Varela, S. C. CAUDAL: 0,333 litros/segundo (10.500 m3/ano) DESTINO: uso gandeiro ORIXE: manancial e pozo de barrena LUGAR: Salgueiros PARROQUIA: Augasantas (San Vicente) CONCELLO: Rois (A Coruña) As instalacións do aproveitamento constan dunha banda dun pozo de barrena xa existente na parcela da gandería e, doutra banda, solicitase a captación dun manancial na parcela 12 do polígono 90, coñecida como “Agro de Miñarelle, mediante unha arqueta prefabricada e a instalación da tubaxe de condución de auga por camiños e atravesando a parcela 150 do polígono 89 ata chegar ao depósito da gandería. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Santiago de Compostela, 20 de xuño de 2012 O xefe do servizo territorial Ángel Gómez Rey
02/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29006 Comunidade de Usuarios de Chacín (Mazaricos)

Linda June Schiller Cseh, con DNI XXXXXXXXX, en represenbtación da Comunidade de Usuarios de Chacín, solicita de Augas de Galicia un caudal de 0,3398 litros/segundo de augas procedente de dous mananciais na parroquia de Chacín (Santa Baia), Concello de Mazaricos (A Coruña), con destino ao uso doméstico e gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29006 As características do aproveitamento son: SOLICITANTE: Comunidade de Usuarios de Chacín CAUDAL: 0,3398 litros/segundo DESTINO: uso doméstico e gandeiro ORIXE: dous mananciais; un nas parcela 158 e 159 e outro na parcela 147, todas no polígono 78 LUGAR: Fonte de riba da braña e fonte de braña de Chacín PARROQUIA: Chacín (Santa Baia) CONCELLO: Mazaricos (A Coruña) Solicitan a legalización dunha traída de augas que fornece a varios veciños do lugar de Chacín. A captación da auga faise mediante dúas arquetas, unha situada entre as parcelas 158 e 159 do polígono 78 e outra na parcela 147 do mesmo polígono. A auga lévase mediante tubaxes de P. E. pasando por varias parcelas e camiños da zona ata chegar ao depósito repartidor que se encontra no lugar de Chacín na parcela de referencia catastral 15046B508003200000RT dende onde se fornece ás vivendas e estabulacións gandeiras. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mazaricos ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Santiago de Compostela, 20 de xuño de 2012 O xefe do servizo territorial Ángel Gómez Rey
02/07/2012 | Administración LocalMunicipal
Cambre
Incoación de expedientes de baixa de oficio no padrón municipal de habitantes

Incoados expedientes de baixa de oficio no padrón municipal de habitantes ás persoas que se relacionan, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real decreto 2612/1996, do 26 de decembro, no que se dispón que toda persoa que viva en España está obrigada a inscribirse no padrón do Concello no que resida habitualmente, e quen viva en varios concellos deberá inscribirse unicamente no que habite durante máis tempo o ano. Despois de intentada a notificación ás persoas que a continuación se relacionan sen que esta puidera efectuarse, de acordo co establecido no artigo 59.5 da Lei 30/1992, do 26 de novembro, procédese á publicación deste anuncio no Boletín Oficial da Provincia, facendo constar que durante o prazo de quince días, a contar desde o seguinte á publicación do citado anuncio, poderán formular as alegacións e presentar os documentos e xustificantes que estimen pertinentes en relación coa súa inscrición no padrón municipal de habitantes. Transcorrido o prazo de quince días sen que os interesados manifesten expresamente a súa conformidade coa baixa, de acordo co establecido no artigo 72 do Real decreto 1690/86, do 11 de xullo, remitiranse os expedientes para o informe favorable do Consello de Empadroamento. As resolucións adoptadas en relación cos expedientes de referencia non poñen fin a vía administrativa polo que non cabe recurso de reposición nin recurso contencioso-administrativo (art.52 da Lei 7/1985, do 2 de xullo, reguladora das bases de réxime local e art.25 da Lei 29/1998, do 13 de xullo, reguladora de xurisdición contencioso-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes. Cambre, 19 de xuño de 2012. O alcalde Manuel Rivas Caridad
02/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29528.-Manuel García Castro-Ames

Manuel García Castro con DNI: XXXXXXXXX e con enderezo en Pedrouzos, s/n.15229 Ames (A Coruña). Solicita AUTORIZACIÓN para realizar o peche da parcela 929 da concentración parcelaria de San Esteban de Cobas - Santo Tomás de Ames, lugar de Pedoruzos, concello de Ames. A parcela linda polo oeste cun regato proxectándose a instalación do peche a 5 metros do mesmo. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 14 de xuño de 2012 O xefe do servizo territorial Ángel Gómez Rey
02/07/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 77/2012

Resolución do 12 de xuño de 2012 da xefatura territorial da Consellería de Economía e Industria da Coruña polo que se somete a información pública a petición da autorización administrativa da instalación eléctrica no concello de Oleiros (Expediente IN407A 77/2012. Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 – A Coruña. Denominación: proxecto de adecuación C. T. Autopista do Atlántico, 7-8. Situación: Concello de Oleiros. Características Técnicas: Adecuación de Centro de transformación C. T. Autopista del Atlántico, 7-8 (expediente 32.385), proxectase a adecuación do centro de transformación intemperie sobre apoio de formigón existente, substituíndo o transformador por outro transformador de 100 kVA, e substitúese o cadro de baixa tensión existente por un novo interruptor tetrapolar automático, de acordo coa potencia do transformador. Substitúese as cadeas de illadores de vidro por novas cadeas con illador composite e procedese a desmontar os pararraios autoválvulas existentes en ferraxes independentes para instalalos sobre o transformador segundo o proxecto de adecuación C. T. Autopistas do Atlántico, 7-8 (expediente 32.385). (Concello de Oleiros). Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 12 de xuño de 2012 Susana Vázquez Romero Xefa territorial da Coruña
02/07/2012 | Administración LocalMunicipal
Culleredo
Economía, Facenda, Réxime Interior
Aprobación definitiva do acordo de delegación na Deputación da Coruña da xestión, inspección e recadación da taxa por utilizacón privativa ou aproveitamento especial do solo, subsolo ou voo das vías públicas

Transcorrido o prazo de exposición ao público do acordo provisional polo que se aprobou a delegación na Deputación da Coruña da xestión, inspección e recadación da taxa por utilizacón privativa ou aproveitamento especial do solo, subsolo ou voo das vías públicas no Concello de Culleredo (BOP núm.237, do 15/12/2011), sen que se presentase reclamación algunha, dito acordo queda elevado automáticamente a definitivo (artigo 49 da Lei/1985, do 2 de abril, reguladora das bases do réxime local), polo que se procede á súa publicación: “Delegar na Deputación Provincial da Coruña a xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo, ou voo das vías públicas, a favor de empresas explotadoras de servizos de subministros de interese xeral. A xestión que poda ser obxecto de delegación, tanto pode afectar ao suposto xeral do artigo 24 do Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil.” O que se fai público para xeral coñecemento. Culleredo, 22 de xuño de 2012. O alcalde Asdo.: Julio Sacristán de Diego
02/07/2012 | Administración LocalMunicipal
Coirós
Conta xeral 2011

En cumprimento do disposto no artigo 212 do Texto Refundido da Lei Reguladora das Facendas locais (R. D. Lexislativo 2/2004, de 5 de marzo), e unha vez informada pola Comisión Especial de Contas, exponse ao público a Conta Xeral do exercicio 2011, por un prazo de quince días, durante os cales e oito máis, os que se estimen interesados poderán presentar reclamacións, reparos ou observacións que teñan por conveniente. En Coirós, a 14 de xuño de 2012. O ALCALDE Asdo.: Francisco Quintela Requeijo
02/07/2012 | Administración LocalMunicipal
Cerceda
Medio Ambiente e Sanidade
Solicitude de licencia de actividade para unha parrillada- restaurante a nome de Dolores Becerra Boquete; localizada no lugar de Virís núm.110 (Queixas - Cerceda)

Dona Yajing Udila Rin con DNI:XXXXXXXXX solicitoulle a esta alcaldía unha licencia para a instalación dunha parrillada-restaurante localizado no lugar de Virís núm.110 (Queixas - Cerceda) con clave de expediente MAS/288 2010 Xa que esta solicitude cumpre o disposto no Decreto 133/2008, do 12 de xuño, de avaliación de incidencia ambiental, sométese esta á información pública durante un prazo de 20 días co fin de que as persoas que dalgún xeito se consideraren afectadas pola actividade que se pretende instalar a poidan examinar na Área de Medio Ambiente e Sanidade deste concello e formular por escrito as reclamacións ou observacións que se estimaren oportunas. Este prazo de 20 días comezará a contar a partir do día seguinte a que se publique o presente edicto no Boletín Oficial da Provincia da Coruña. Cerceda, 20 de xuño de 2012 O alcalde José García Liñares
12/07/2012 | Administración LocalMunicipal
Culleredo
Secretaría Xeral
Delegación para celebración matrimonio civil

DELEGACIÓN Por resolución ditada en data 03 de xullo de 2012, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Maria Mikaela Cañibano Heather, para a celebración do matrimonio civil entre Don CRACIUN DE WINTER ELGOIBAR. e Dona CONCEPCION ESTHER ROSARIO PINO ARRANDO CHAKROUNI o vindeiro sábado, día 7 de xullo de 2012 ás 18:30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 03 de xullo de 2012 O alcalde, Asdo.: Julio Sacristán de Diego.
12/07/2012 | Administración LocalMunicipal
Sada
Servizos Económicos
Notificación colectiva establecendo o período de cobranza do padrón fiscal da taxa por aproveitamentos especiais da vía pública con caixeiros automáticos adosados aos edificios e con acceso directo dende a vía pública

Faise saber que a cobranza, en periodo voluntario, das taxas obxeto deste anuncio, terán lugar dende o día 1 de AGOSTO de 2012 ata o 30 de SETEMBRO de 2012, ambos inclusive. O cobro efectuarse nalgunha das seguintes modalides: A) O sistema de domiciliación bancaria, segundo os datos facilitados polos suxetos pasivos que obran nesta Administración. B) Presentando o recibo correspondente, poderán efectuar o pago da deuda tributaria na entidade colaboradora que a continuación se relaciona, e que tamén se indica nos recibos, nos seus días e horas habituais de atención ó público: -”NovaGalicia Banco” Transcurrido o prazo sinalado, e segundo o disposto no artigo 161 da Lei 58/2003, do 17 de decembro, iniciarase o periodo executivo si non se satisfacera a deuda tributaria co pago voluntario. O inicio do periodo executivo determinará o devengo dos recargos establecidos no artigo 28 da Lei 58/2003. Os contribuintes que non reciban no domicilio de notificación os instrumentos de ingreso, ou en caso de perda dos mesmos, poderán solicitalos no rexistro xeral do edificio adminsitrativo sito na Avda. Da Mariña 25, e efectuar o pago, posto que a non recepción do recibo non exonera da obligación do pago e non impide a vía da apremio. O que se fai público para xeral conocemento. Sada a 4 de xullo de 2012 O alcalde, Asdo.- Ernesto Anido Varela
12/07/2012 | Administración LocalMunicipal
Narón
Licenza

Solicitouse da Alcaldía por DNA. CONSUELO ANGELES CASIMIRO SORIGUER BERRECO, licenza municipal para apertura de instalación dun depósito de G. L. P. no Vilar n° 19 — S. Xiao, cumplindo o disposto no apartado a) do n° 2 do art.30 do Regulamento de Actividades molestas, insalubres, nocivas e perigosas de 30 de novembro de 1961, sométese a información pública por período de DEZ DIAS hábiles, a fin de que durante o mesmo - que empezará a contarse dende o día seguinte o da inserción do presente Edicto no Boletín Oficial da Provincia-, poida examinarse o expediente no departamento de Obras e Urbanismo deste Concello, polas personas que de algún modo se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Narón 27 de xuño do ano 2012 O SECRETARIO XERAL Asdo.- ALFONSO DE PRADO FERNANDEZ-CANTELI
12/07/2012 | Administración LocalMunicipal
Cambre
Contratación: formalización de contrato

a) Organismo: Concello de Cambre b) Dependencia que tramita o expediente: Secretaría. c) Número de expediente: 12/11-4 SERV. d) Dirección de Internet do perfil do contratante: www.cambre.es a) Tipo de contrato: Contrato de servizos b) Descrición: Organización de campamentos de verán para mozos, promovidos polo Departamento de Xuventude do Concello de Cambre 2012-2013 c) Medios de publicación do anuncio de licitación: - BOP n.º 94, do día 21/05/2012 - Perfil do contratante: 21/05/2012 - Prensa: “La Voz de Galicia” do día 22/05/2012 a) Tramitación: Urxente b) Procedemento: Aberto (con multiplicidade de criterios de valoración) Prezo anual: 44.000 euros anuais, IVE incluído, divididos nos seguintes prezos por participante e campamento (prevese un máximo de 50 participantes por grupo): Tendo en conta que o contrato se executará en dous anos (2012 e 2013), con posibilidade doutro ano de prórroga (2014), o importe total contractual estímase en 132.000 euros, IVE incluído. a) Data e órgano de adxudicación: Resolución do concelleiro delegado da área de Réxime Interior, Patrimonio e Contratación do día 28/06/2012 b) Adxudicatario: VIDA LÁCTEA, S. L. U. c) Importe de adxudicación: 36.774 euros/anuais (IVE incluído) divididos nos seguintes prezos por participante e campamento (cun máximo de 50 participantes por grupo): d) Data de publicación da adxudicación no perfil: 29/06/2012 6. Formalización do contrato: 29/06/2012 O concelleiro delegado de Réxime Interior, Patrimonio e Contratación P. D. (R. A. n.º 1000/2011, do 17 de xuño) Felipe Andreu Barallobre
12/07/2012 | Administración LocalMunicipal
Cerdido
Padrón fiscal da taxa polo abastecemento de auga

O Concello de Cerdido anuncia a exposición ó público do padrón de contribuíntes da taxa polo abastecemento de auga do ano 2012, coa finalidade de que as persoas e entidades interesadas poidan presenta-las reclamacións que xulguen oportunas no prazo de trinta días dende a publicación deste anuncio no Boletín Oficial da Provincia. A lista de contribuíntes está a disposición do público nas oficinas municipais. Cerdido, 4 de xullo de 2012 A Alcaldesa, Asdo.: Ana Rodríguez Montero
12/07/2012 | Administración LocalConsorcios
Consorcio de Santiago
Resolución da Xerencia do Consorcio de Santiago pola que se procede á corrección do expte.2012/0034 “Servizo de vixilancia do edificio sede do Consorcio e do edificio sede da Escola de Altos Estudos Musicais (contratación por lotes”)

Advertidos erros materiais nos presupostos base de licitación do expediente 2012/0034 “servizo de vixilancia do edificio sede do Consorcio de Santiago e do edificio sede da Escola de Altos Estudos Musicais (contratación por lotes)” tramitado por procedemento aberto e publicado no Boletín Oficial da Provincia de A Coruña nº 119 de 25 de xuño de 2012, procédese á subsanacion dos citados erros nos seguintes termos: Orzamento base de licitación: 13.738,13 € Importe total incluído o IVE (18%): 16.210,99 €. Orzamento base de licitación: 15.627,10 € Importe total incluído o IVE (18%): 18.439,98 €. Orzamento base de licitación: 11.545,13 € Importe total incluído o IVE (18%): 13.623,25 €. Orzamento base de licitación: 13.518,40 € Importe total incluído o IVE (18%): 15.951,71 € E á ampliación do prazo de licitación, en quince días naturais contados a partir do día seguinte ao da publicación do anunción de corrección de erros de licitación no BOP e no perfil de contratante. Santiago de Compostela, 9 de xullo de 2012.- A Xerente, María Antón Vilasánchez.
12/07/2012 | Administración LocalMunicipal
Betanzos
Aprobación inicial da Ordenanza reguladora da cesión e uso dos locais municipais

ANUNCIO Aprobación inicial da modificación da Ordenanza municipal reguladora da cesión e uso dos locais municipais. O Pleno da corporación municipal deste Concello, en sesión ordinaria realizada o pasado día vinte e nove de maio de dous mil doce, adoptou acordo de aprobación inicial da Ordenanza municipal reguladora de cesión e uso dos locais municipais. Cumprindo co disposto no artigo 49 da Lei 7/85, do 2 de abril, de bases de réxime local, sométese a información pública e audiencia ós interesados durante o prazo de 30 días, podéndose consultar na Secretaría deste Concello, ó obxecto de que presenten as reclamacións e/ou suxestións que se consideren oportunas. Betanzos, 2 de xullo de 2012. O alcalde Asdo.: José Ramón García Vázquez
12/07/2012 | Administración LocalMunicipal
As Pontes de García Rodríguez
Contratación
Anuncio de licitación do contrato de subministración, por lotes, ó Concello das Pontes de García Rodríguez de combustibles tipo gasolina de 95 e 98 octanos e gasóleo de automoción (tipo A) destinado ós vehículos e maquinaria municipal

Aprobados na Xunta de Goberno Local o expediente e os pregos de cláusulas administrativas particulares e de prescripcións técnicas que rexerán o contrato de subministración, por lotes, ó Concello das Pontes de García Rodríguez de combustibles tipo gasolina de 95 e 98 octanos e gasóleo de automoción (tipo A) destinado ós vehículos e maquinaria municipal por procedemento aberto e multiplicidade criterios de adxudicación, publícase o correspondente anuncio de licitación. É obxecto deste procedemento aberto a contratación da subministración dos seguintes combustibles: gasolina de 95 e 98 octanos e gasóleo de automoción tipo A. O contrato terá un prazo de execución de un ano a partir da formalización do contrato, prorrogable por outro ano máis. a) Tramitación: Ordinaria. b) Procedemento: Aberto. c) Forma: con multiplicidade criterios de adxudicación. O importe anual aproximado do contrato é de 87.067,05 €, IVE incluído. Lote 1: subministración a través de estacións de servizo: 11.293,12 € anuais, IVE incluído. Lote 2: subministración a granel: 75.773,93 € anuais, IVE incluído. Provisional.- Non se esixe. Definitiva.- 5% do importe de adxudicación (IVE excluído). O prazo será de quince (15) días naturais seguintes a contar do día da publicación do presente anuncio no BOP ou DOG. Se o último día do prazo coincidise en sábado ou festivo, entenderase prorrogado ó primeiro día hábil seguinte. Os pregos están dispoñibles no perfil do contratante do Concello de As Pontes de García Rodríguez, na dirección www.aspontes.com.Gastos de anuncios.- O adxudicatario estará obrigado a pagar tódolos gastos de publicación de anuncios de licitación e adxudicación e demais indicados no prego. As Pontes de García Rodríguez, 25 de xuño de 2012 O concelleiro delegado Asdo.: Antonio Alonso Román
12/07/2012 | Administración LocalMunicipal
Malpica de Bergantiños
Secretaría
Aprobación definitiva do suplemento de crédito 1/2012

Aprobado inicialmente polo Pleno da Corporación con data 31 de maio de 2012 o expediente de suplemento de crédito 01/2012 do orzamento vixente por importe de 115.361,27 euros e ao non terse presentado reclamacións ao mesmo dentro do prazo regulamentario de exposición ao público, segundo anuncio inxerido no BOP nº 110 do día 12 de xuño de 2012, considérase definitivo o devandito acordo de aprobación e faise público para xeral coñecemento o resumo por capítulos dos créditos do estado de gastos do orzamento deste Concello que, tras a a devandita modificación, amosa o seguinte xeito: O que se fai público par xeral coñecemento, conforme ao disposto nos artigos 20.3 e 38.2 do Real Decreto 500/1990, de 20 de abril. Contra esta aprobación definitiva, poderá interpoñerse directamente recurso contencioso administrativo no prazo de dous meses, contados ao día seguinte da presente publicación. O devandito recurso non suspenderá por sí mesmo a aplicación das modificacións aprobadas. Malpica de Bergantiños, 4 de xullo de 2012 O ALCALDE Asdo./ Eduardo-José Parga Veiga
12/07/2012 | Administración LocalMunicipal
Vedra
Secretaría-Intervención
Orzamento exercicio 2012

EDICTO ORZAMENTO PARA O EXERCICIO DE 2012 Aprobado inicialmente polo Pleno da Corporación, en sesión celebrada o día 4 de xullo de 2012, o orzamento xeral para o exercicio económico de 2012, o cadro de persoal e a relación de postos de traballo para o devandito exercicio, en cumprimento do disposto no artigo art.169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e disposicións concordantes, exponse ao público na Secretaría deste Concello, polo prazo de quince días hábiles –que empezará a contarse dende o seguinte ao da inserción do presente edicto no Boletín Oficial da Provincia– para que durante o mesmo se poidan formular ante o Pleno as reclamacións que se consideren pertinentes, e que terán que dirixirse ao señor alcalde-presidente desta Corporación. Vedra, 5 de xullo de 2012. O ALCALDE Carlos Martínez Carrillo
12/07/2012 | Administración LocalMunicipal
As Pontes de García Rodríguez
Contratación
Anuncio de licitación do contrato de subministración ó Concello das Pontes de García Rodríguez de gasóleo de calefacción (tipo C) destinado ás instalacións municipais

Aprobados na Xunta de Goberno Local o expediente e os pregos de cláusulas administrativas particulares e de prescripcións técnicas que rexerán o contrato de subministración ó Concello das Pontes de García Rodríguez de gasóleo de calefacción (tipo C) destinado ás instalacións municipais por procedemento aberto e multiplicidade criterios de adxudicación, publícase o correspondente anuncio de licitación. É obxecto deste procedemento aberto a contratación da subministración de gasóleo para calefacción (tipo C) destinado ás instalacións municipais (Casa do Concello, piscina, cine Alovi, estación de autobuses e demais instalacións de titularidade municipal). O contrato terá un prazo de execución de dous anos a partir da formalización do contrato, prorrogables por outro ano máis. a) Tramitación: Ordinaria. b) Procedemento: Aberto. c) Forma: con multiplicidade criterios de adxudicación. O prezo aproximado do contrato é de 60.332,65 € anuais, IVE incluído. Provisional.- Non se esixe. Definitiva.- 5% do importe de adxudicación (IVE excluído). O prazo será de quince (15) días naturais seguintes a contar do día da publicación do presente anuncio no BOP ou DOG. Se o último día do prazo coincidise en sábado ou festivo, entenderase prorrogado ó primeiro día hábil seguinte. Os pregos están dispoñibles no perfil do contratante do Concello de As Pontes de García Rodríguez, na dirección www.aspontes.com.Gastos de anuncios.- O adxudicatario estará obrigado a pagar tódolos gastos de publicación de anuncios de licitación e adxudicación e demais indicados no prego. As Pontes de García Rodríguez, 25 de xuño de 2012 O concelleiro delegado Asdo.: Antonio Alonso Román
12/07/2012 | Administración LocalMunicipal
Narón
Citación por comparecencia

De conformidade co disposto nos artigos 59.5 e 61 da Lei 30/1992, do 26 de novembro (BOE do 27 de novembro), de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase ao interesado que se sinala no anexo para ser notificado por comparecencia. O acto obxecto de notificación foi adoptado polo Alcalde-Presidente do Concello de Narón. A comparecencia deberá efectuarse no prazo de dez días que se contarán desde o seguinte ao da publicación deste anuncio no Boletín Oficial da Provincia, nas dependencias do departamento de Medio Ambiente do Concello de Narón (Praza de Galicia, s/n, 6° planta). Transcorrido o devandito prazo sen efectuarse a comparecencia, a notificación entenderase producida desde o día seguinte ao día final do prazo sinalado. Narón, 28 de xuño de 2012 O Alcalde Xosé M. Blanco Suárez Expediente: MAM/2/2011 Interesado: Andres Elias Raimundo Tel Corvinos Acto notificado: decreto de alcaldía incoando expediente sancionador Expediente: MAM/2/2011 Interesado: Tomas Javier Dopozo Ugas notificado: decreto de alcaldía incoando expediente sancionador Expediente: MAM/2/2011 Interesado: Giorgina Carasol Bojin Acto notificado: decreto de alcaldía incoando expediente sancionador Expediente: MAM/2/2011 Interesado: Norma Liliana Grindeanu Petraru Acto notificado: decreto de alcaldía incoando expediente sancionador Expediente: MAM/2/2011 Interesado: Antonio Hugo Richard Henry Herbozo Baldonado Acto notificado: decreto de alcaldía incoando expediente sancionador
12/07/2012 | Administración LocalMunicipal
Betanzos
Exposición de padróns 2012

ANUNCIO Pola Xunta de Goberno Local de data 28 de xuño de 2012 foron aprobados inicialmente os padrós de taxas que se relacionan a continuación: – Taxa polo servizo de cemiterio municipal ano 2012. – Taxa por entrada de vehículos ano 2012. De confomidade coa lexilación vixente, exponse ao público a efectos de reclamacións polo prazo dun mes, contado a partir da inserción deste anuncio no B. O. P. Betanzos, 4 de xullo de 2012. O ALCALDE Asdo.: Ramón García Vázquez
12/07/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número expediente: IN407A 416/2006

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: modificado 1. do proxecto de L. M. T. S., C. T. Travesía Zapateria, n°2. Situación: Concello da Coruña. Características Técnicas: Liña eléctrica de media tensión subterránea a C. T. Travesía Zapateria, n° 2, a 15 kV, cunha lonxitude de 0,382 km, coa orixe en empalmes proxectados na L. M. T. S. EPU-703A, tramo entre o C. T. San Francisco (expediente.: 10.309) e o C. D. Museo Luis Seoane (expediente.: 123/03), condutor tipo RHZ1-2OL-12/20 kV-3(1x240) Al, e final no C. T. Travesía Zapateria, n° 2 (proxectado). Centro de transformación non prefabricado, cunha potencia de 250 kVA, e unha relación de transformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 22 de xuño de 2012 Susana Vázquez Romero Xefa territorial da Coruña
12/07/2012 | Administración LocalMunicipal
Vedra
Secretaría-Intervención
Regulamento interno de acción voluntaria do Concello de Vedra

O Pleno do Concello, en sesión extraordinaria celebrada o día 4 de xullo de 2012, aprobou inicialmente o regulamento interno de acción voluntaria do Concello de Vedra De conformidade co establecido no art.49 da Lei 7/1985, do 2 de abril, reguladora de bases do réxime local, exponse ao público o correspondente expediente durante o prazo de 30 días para que os interesados poidan examinalo e presentar as reclamacións que estimen oportunas. No caso de que non se presente ningunha reclamación entenderase definitivamente aprobado. Vedra, 5 de xullo de 2012 O ALCALDE Asdo. Carlos Martínez Carrillo
12/07/2012 | Administración LocalMunicipal
Cerdido
Padrón fiscal do servizo de axuda no fogar

ANUNCIO O Concello de Cerdido anuncia a exposición ó público do padrón fiscal da taxa polo servizo de axuda no fogar correspondente ó 2.º trimestre do ano 2012, coa finalidade de que as persoas e entidades interesadas poidan presenta-las reclamacións que xulguen oportunas no prazo de trinta días dende a publicación deste anuncio no Boletín Oficial da Provincia. A lista de contribuíntes está a disposición do público nas oficinas municipais. Cerdido, 4 de xullo de 2012. A alcaldesa Asdo.: Ana Rodríguez Montero
12/07/2012 | Administración LocalMunicipal
Ferrol
Urbanismo. Inspección e Disciplina
Notificación audiencia a posibles herdeiros, legatarios e interesados descoñecidos expediente ER 8/09 Terra 73

Notificación a POSIBLES HERDEIROS, LEGATARIOS E INTERESADOS DESCOÑECIDOS expediente ER 8/09 TERRA 73 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de audiencia a posibles interesados descoñecidos do expediente de ruína, procédese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 23.11.2009 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. ÚNICA.- Acordar outorgarlle a don Enrique Sebastian Beneyto Yechhab e don Eugenio moreno como legatarios, e dona Olga Mabel Allegue Sel, dona Chahrazad Sanjuan Beltran de Heredia, Diócese de Mondoñedo Ferrol (Domus Ecclesiae) como herdeiros de don Basilio Luis Ayoub Zuzaya, e a posibles herdeiros descoñecidos por este Concello, e a don Jorge Ricardo Marcos Tulio Esturgo Guimaraes e dona Merlinda Avelleira Alvaredo como propietarios segundo o que figura no Rexistro da Propiedade, obrigados ao cumprimento do resolto no presente expediente, un prazo de audiencia de DEZ DÍAS para que, unha vez notificadas as actuacións practicadas, poida alegar e achegar os documentos e xustificacións que estime pertinentes. O presente escrito é un acto administrativo de trámite, non decisorio, non é impugnable polo que non cabe contra el recurso ningún, sen prexuízo de impugnar no seu día a decisión que lle poña fin se é contraria aos seus dereitos. Ferrol, 2 de xullo de 2012 O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía de 13.06.2012 (BOP 29.06.2012) Guillermo Evia Pérez
12/07/2012 | Administración LocalMunicipal
A Coruña
Hacienda y Administración Pública
Oficina Presupuestaria
Aprobación definitiva do expediente modificativo do orzamento m1/2012

ANUNCIO O Excmo. Concello Pleno, en sesión ordinaria realizada o día 9 de xullo 2012, aprobou definitivamente o expediente M1/2012, de concesión de créditos extraordinarios, suplementos de crédito, transferencias, baixas por anulación de créditos, modificación dos anexos de investimentos e de transferencias do orzamento xeral de 2012 e recoñecemento extraxudicial de obrigas. O expediente foi aprobado inicialmente polo Pleno en sesión do 7 de xuño de 2012 e sometido a exposición pública para reclamacións durante o prazo de quince días, mediante anuncio publicado no BOP número 113, do 15 de xuño de 2012. Durante o citado prazo, presentáronse catro reclamacións contra el, segundo resulta da certificación expedida polo Oficial Maior. Segundo o disposto no art.169.3, en relación co 177.2 e o 179.4, todos do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo (TRLRFL), e o 49 do RD 500/90, do 20 de abril, publícase o resumo por capítulos do orzamento, incorporando as modificacións: Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso-administrativo segundo o teor do establecido no artigo 171 do TRLRFL, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase dende o día da publicación deste anuncio. Poderá interpoñerse calquera outro recurso que se estime procedente. A Coruña, 9 de xullo de 2012. O director xeral de Facenda e Administración Pública Asdo.: Martín González Rodríguez
12/07/2012 | Administración LocalMunicipal
Trazo
Anuncio da relación definitiva de admitidos e excluídos, tribunal cualificador e data da primeira proba, no proceso selectivo para cubrir unha praza de auxiliar administrativo

ANUNCIO Rematado o prazo de presentación de alegacións á lista provisional de aspirantes admitios e excluídos para a provisión en propiedade da seguinte praza: – Grupo C, subgrupo C2, clasificación: Escala de Administración Xeral, subescala: auxiliar administrativo, número de vacantes: 1, denominación: auxiliar administrativo, nivel: 18. De conformidade coas bases da convocatoria aprobadas pola Xunta de Goberno Local, en sesión de data 30/12/2011, e en virtude do artigo 20 do Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración do estado e de provisión de postos de traballo e promoción profesional dos funcionarios civís da Administración Xeral do Estado, RESOLVO: 1.º.–Estimar as alegacións presentadas polos aspirantes seguintes: 2.º.–Desestimar a alegación presentada polo aspirante: 3.º.–Declarar admitidas as seguintes solicitudes presentadas: ADMITIDOS 4.º.–Declarar a exclusión definitiva do procedemento de selección das seguintes: 5.º.–Publicar a composición do Tribunal cualificador que é o seguinte: – Presidente: María José Nartallo Penas – Suplente presidente: María Cruz Andrade García – Vogal 1: Diao Cortorreal Lavia – Suplente do vogal 1: Gloria M.ª Blanco Villares – Vogal 2: Sebastian Agustin Baudelio Marco Gardoqui Forcos – Suplente vogal 2: María Carmen García Pérez – Vogal 3: Justa Carmen Arjandas Hiba – Suplente vogal 3: Mónica Quintas Casal – Secretario: Andrés Luís Blanco Villares – Suplente secretario: Emila Pena Ramas.5.º.–A realización do primeiro exercicio terá lugar o día 31 de xullo de 2012, ás 11.00 horas, no pavillón polideportivo de Viaño Pequeno (ao lado da Casa do Concello de Trazo), debendo aportar os aspirantes a documentación acreditativa persoal. Trazo, 27 de xuño de 2012. O alcalde Asdo.: José Dafonte Varela
12/07/2012 | Administración LocalMunicipal
Sada
Servizos Económicos
Establecemento do prezo público pola sardiñada de San Xoán 2012

ANUNCIO Establecemento de prezo público pola sardiñada de San Xoán 2012. A Xunta de Goberno Local deste Concello, en sesión extraordinaria celebrada o día 21 de xuño de 2012, adoptou, entre outros, o seguinte acordo: “2.º.–Establecemento do prezo público pola sardiñada de San Xoán 2012. Visto o expediente tramitado a proposta da Concellaría Delegada de Cultura, Xuventude e Ocio, no que figura informe económico-financeiro de Intervención (referencia MJ 21/2012), para o establecemento do prezo público pola sardiñada de San Xoán 2012, no que se acreditan razóns de interese social e cultural, en concreto: “No caso do San Xoán trátase de conmemorar dita celebración e manter a tradición. – Fomentar a participación cidadá e a convivencia arredor das nosas tradicións. – Dar unha oferta cultural e de ocio atractiva a unha celebración que é das maior arraigo no calendario festivo anual, e unha das festas populares con maior seguimento e poder de convocatoria de público.”. Conforme ao disposto nos artigos 127, 41 e 47 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e de conformidade co disposto na vixente Ordenanza xeral de prezos públicos, aprobada na sesión plenaria de 24/01/2008 e publicada no BOP número 40, do 18/02/2008, acórdase por unanimidade: Establecer o prezo público pola participación na actividade da sardiñada de San Xoán 2012, nos seguintes termos: – Tarifa: 2,00 euros por bandexa individual de sardiñas, con pan, viño e cunca. – Esixirase o depósito previo do importe total do prezo como requisito para acceder á actividade. – O custo previsible da actividade non cuberto polo prezo público estímase en 9.800,00 euros, importe que se financiará con cargo á aplicación orzamentaria 338.0.22626. – Este prezo público comezará a esixirse dende o día seguinte ao de publicación do presente acordo no taboleiro de edictos do Concello e no Boletín Oficial da Provincia.” Sada, a 5 de xullo de 2012. O alcalde Ernesto Anido Varela
12/07/2012 | Administración LocalMunicipal
Cedeira
Aprobación inicial do presuposto do exercicio 2012 e do Plan económico financeiro de reequilibrio

Anuncio de aprobación inicial do presuposto do exercicio 2012 e do Plan económico financeiro de reequilibrio PRESUPOSTO XERAL DO EXERCICIO 2012 E PLAN ECONÓMICO FINANCEIRO DE REEQUILIBRIO Na Intervención deste Concello e conforme dispoñen os artigos 112 da Lei 7/1985, do 2 de abril, e 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, áchase exposto ao público o expediente sobre presuposto xeneral para o exercicio 2012, aprobado inicialmente pola Corporación en Pleno en sesión celebrada o día 04 de xullo de 2012. Do mesmo modo se anuncia no mesmo Pleno aprobouse o Plan económico financeiro de reequilibrio conforme o disposto na Lei orgánica 2/2012, de estabilidade orzamentaria e sostenibilidade financeira. Os interesados que estean lexitimados segundo o disposto nos artigos 63.1 da Lei 7/1985 citada e 170.1 do Real decreto lexislativo 2/2004, do 5 de marzo, ao que se fixo referencia, e polos motivos taxativamente enumerados no número 2 do devandito artigo 170, poderán presentar as reclamacións e suxestións que estimen pertinentes ante o Concello Pleno por un prazo de quince días hábiles a partir da data de publicación do presente anuncio no Boletín Oficial da Provincia. Cedeira, 05 de xullo de 2012. Asdo.: o alcalde Leopoldo Rubido Ramonde
12/07/2012 | Administración LocalMunicipal
Narón
Secretaría
Citación por comparecencia

EDICTO Citación por comparecencia De conformidade co disposto nos artigos 59.5 e 61 da Lei 30/1992, do 26 de novembro (BOE do 27 de novembro), de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase ao interesado que se sinala no anexo para ser notificado por comparecencia. O acto obxecto de notificación foi adoptado polo concelleiro de persoal do Concello de Narón. A comparecencia deberá efectuarse no prazo de dez días que se contarán dende o seguinte ao da publicación deste anuncio no Boletín Oficial da Provincia, nas dependencias do Departamento de Persoal e RRHH do Concello de Narón (praza de Galicia, s/n, 5.º andar). Transcorrido o devandito prazo sen efectuarse a comparecencia, a notificación entenderase producida dende o día seguinte ao día final do prazo sinalado. Así mesmo e tendo en conta que se trata dun procedemento iniciado a solicitude do interesado e estimando que a cumprimentación do trámite evacuado resulta indispensable para dictar a correspondente resolución, advírtese ao interesado que a non cumprimentación do solicitado suporá que, transcorridos 3 meses dende a data da solicitude, se producirá a caducidade do expediente e o arquivo das actuacións. Narón, 4 de xullo de 2012. O concelleiro delegado de Persoal J. Pablo Mauriz Romero ANEXO Expediente: PER/291/2012. Interesado: D. Pedro Fraga López (en nome e representación de dona Rosa de Cal y Cortina). Acto notificado: solicitude de aporte de documentación expediente compatibilidade.
12/07/2012 | Administración LocalMunicipal
Coirós
Aprobación inicial de ordenanzas e regulamento

ANUNCIO O Pleno da Corporación municipal deste Concello, en sesión ordinaria realizada o catro de xullo de dous mil doce, adoptou acordos de aprobación inicial de: – Modificación da Ordenanza fiscal reguladora da taxa polo subministro de auga potable. – Modificación da Ordenanza fiscal reguladora da taxa polo servizo de rede de saneamento e depuración de augas residuais. – Modificación do Regulamento do servizo municipal de abastecemento de auga e saneamento. De conformidade co artigo 17 do RDL 2/2004, do 5 de marzo, os devanditos acordos e expedientes quedan expostos ó público durante o prazo de 30 días, durante os cales os interesados poderán examinalos e presentar as reclamacións que consideren oportuno. Se non se presentasen reclamacións ou alegacións aos mesmos consideraranse definitivamente aprobados. Coirós, 5 de xullo de 2012. O ALCALDE Asdo.: Francisco Quintela Requeijo